**Z M L U V A**

**o poskytnutí finančných prostriedkov (dotácie) na činnosť**

**centra voľného času, ktoré navštevujú žiaci s trvalým pobytom v obci Jakubova Voľa**

uzavretá podľa § 51 Občianskeho zákonníka

**Zmluvné strany :**

**1. OBEC Jakubova Voľa**

 Adresa: **Jakubova Voľa 67, 082 56 Jakubova Voľa**

 Zastúpená starostom: **Ing. Magdaléna Sasaráková**

 Č. účtu: 8593318001/5600

 IBAN: SK36 5600 0000 0085 9331 8001

 IČO: 00327174

DIČ: 2020711506 (ďalej len "poskytovateľ")

**2. Názov žiadateľa: Obec Pečovská Nová Ves**

 Adresa: Hlavná 33, 082 56 Pečovská Nová Ves

 Zastúpený: PhDr. Jaroslav Dujava, starosta

 Č. účtu: 8818951001/5600

 IBAN: SK5056000000008818951001

 IČO: 00327590

 DIČ: 2020711660 (ďalej len "žiadateľ")

**Článok I.**

**Predmet a účel zmluvy**

1. Predmetom tejto zmluvy jeposkytnutie dotácie z rozpočtu poskytovateľa žiadateľovi na financovanie činnosti centra voľného času v jeho zriaďovateľskej pôsobnosti (ďalej len CVČ) vo výške **40,- €** **na jedného žiaka na obdobie jedného kalendárneho roka 2018.**
2. Dotácia sa poskytuje v zmysle schváleného **Uznesenia č. 154/2018**, schválené na Zasadnutí obecného zastupiteľstva, ktoré sa konalo dňa **31.01.2018.**
3. Cieľom poskytnutia dotácie je zabezpečenie riadneho chodu a činnosti CVČ a účasti žiakov s trvalým pobytom na území poskytovateľa vo veku od 5 do 15 rokov fyzického veku na týchto aktivitách.
4. Dotácia za obdobie od 1.1. do 30.06. kalendárneho roka sa poskytuje podľa počtu žiakov navštevujúcich CVČ podľa stavu k 15.01. v kalendárnom roku, v ktorom sa dotácia poskytuje. Údaje o počte žiakov poskytne žiadateľ poskytovateľovi písomne do 31.01. kalendárneho roka, v ktorom sa dotácia poskytuje.
5. Poskytovateľ poskytne dotáciu za mesiace január až jún v plnej čiastke na účet žiadateľa najneskôr do 28.02. kalendárneho roka, na ktorý sa dotácia poskytuje.
6. Dotácia za obdobie od 1. 9. do 31.12. kalendárneho roka sa poskytuje podľa počtu žiakov navštevujúcich CVČ podľa stavu k 15.09. v kalendárnom roku, v ktorom sa dotácia poskytuje. Údaje o počte žiakov poskytne žiadateľ poskytovateľovi písomne do 30.09. kalendárneho roka, v ktorom sa dotácia poskytuje.
7. Poskytovateľ poskytne dotáciu za mesiace september až december v plnej čiastke na účet žiadateľa najneskôr do 31.10. kalendárneho roka, na ktorý sa dotácia poskytuje.

**Článok II.**

**Podmienky použitia dotácie**

1. Žiadateľ je oprávnený použiť poskytnutú dotáciu len naúhradu výdavkov súvisiacich s chodom a činnosťou CVČ.
2. Dotáciu je možné použiť najneskôr do 31. 12. kalendárneho roka, na ktorý sa dotácia poskytuje.
3. V súlade so zákonom č. 431/2002 Z. z. o účtovníctve v znení neskorších predpisov musí byť o dotácií vedená účtovná evidencia.

**Článok III.**

**Podmienky vyúčtovania dotácie**

1. Ak žiadateľ nevyčerpá celú poskytnutú dotáciu, je povinný nevyčerpanú časť dotácie vrátiť poskytovateľovi bez zbytočného odkladu, najneskôr však do 31.12. kalendárneho roka.
2. Žiadateľ vyúčtuje použitie dotácie poskytovateľovi do 31.01. nasledujúceho kalendárneho roka.
3. Poskytovateľ je oprávnený vykonať kontrolu dodržiavania účelu a podmienok poskytnutia dotácie a správnosti vyúčtovania dotácie, dohodnutých v tejto zmluve.
4. Akékoľvek použitie dotácie, ktorá je poskytnutá z verejných prostriedkov, v rozpore s touto zmluvou, je porušením finančnej disciplíny podľa ustanovenia § 31 zákona č. 523/2004 Z .z. o rozpočtových pravidlách verejnej správy v znení neskorších predpisov.

**Článok IV.**

**Záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle poskytovateľa.
2. Akékoľvek zmeny a doplnenia tejto zmluvy je možné vykonať iba formou očíslovaných písomných dodatkov podpísaných zmluvnými stranami.
3. Táto zmluva sa uzatvára na dobu určitú do **31.12.2018**.
4. Zmluvu možno skončiť
	1. dohodu;
	2. výpoveďou jednej zo zmluvných strán s výpovednou dobou 2 mesiace odo dňa doručenia písomnej výpovede druhej zo zmluvných strán;
	3. bez nutnosti právneho úkonu v prípade, že dôjde k podstatným zmenám v právnej úprave rozdeľovania výnosu dane z príjmov pre financovanie záujmového vzdelávania.
5. Táto zmluva je vyhotovená v dvoch rovnopisoch, z ktorých každej zo zmluvných strán sú určené po jednom rovnopise.
6. Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni za nápadne nevýhodných podmienok, jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich plniť.

V Jakubovej Voli, dňa V Pečovskej Novej Vsi, dňa

**Za poskytovateľa Za žiadateľa**

starosta obce (pečiatka) starosta obce (pečiatka)